รัฐบาลไทย-ข่าวทำเนียบรัฐบาล-ผู้ใหญ่บ้านและชุด ชรบ. อำเภอรัตนวาปีตรวจยึดไม้ยางนา ขนาด 3 คนโอบ ถูกแก๊งลักลอบตัดไม้ตัดต้นยางนาที่ท้ายหมู่บ้าน ด้านนายอำเภอฯ สั่งเร่งขยายผลนำตัวผู้กระทำผิดมาดำเนินคดี
วันอาทิตย์ที่ 3 มีนาคม 2567
03/03/2567
ผู้ใหญ่บ้านและชุด ชรบ. อําเภอรัตนวาปีตรวจยึดไม้ยางนา ขนาด 3 คนโอบ ถูกแก๊งลักลอบตัดไม้ตัดต้นยางนาที่ท้ายหมู่บ้าน ด้านนายอําเภอฯ สั่งเร่งขยายผลนําตัวผู้กระทําผิดมาดําเนินคดี
ผู้ใหญ่บ้านและชุด ชรบ. อําเภอรัตนวาปีตรวจยึดไม้ยางนา ขนาด 3 คนโอบ ถูกแก๊งลักลอบตัดไม้ตัดต้นยางนาที่ท้ายหมู่บ้าน ด้านนายอําเภอฯ สั่งเร่งขยายผลนําตัวผู้กระทําผิดมาดําเนินคดี พร้อมขอความร่วมมือทุกฝ่ายพบเบาะแสกระทําความผิด แจ้งสายด่วนศูนย์ดํารงธรรม 1567 ทันที
เมื่อวันที่ 2 มี.ค.67 นายวุฒิชัย ชัยภูวนารถ นายอําเภอรัตนวาปี จ.หนองคาย เปิดเผยว่า อําเภอรัตนวาปีพบกลุ่มคนลักลอบตัดไม้ยางนา อายุประมาณ 100 ปี ขนาด 3 คนโอบ บริเวณพื้นที่ หมู่ที่ 4 ต.โพนแพง อ.รัตนวาปี จ.หนองคาย ซึ่งตนได้รับรายงานจากนายประจักษ์ ประเสริฐสังข์ ผู้ใหญ่บ้านในพื้นที่ จึงได้สั่งการให้ปลัดอําเภอ และเจ้าหน้าที่เกี่ยวข้องลงพื้นที่ตรวจสอบข้อเท็จจริง
นายวุฒิชัย ชัยภูวนารถ นายอําเภอรัตนวาปี กล่าวว่า จากการตรวจสอบของเจ้าหน้าที่ ทราบว่า พื้นที่บริเวณจุดดังกล่าวที่ได้รับแจ้ง พบไม้ยางนา จํานวน 5 ท่อน คํานวณปริมาตรไม้ทั้งหมด 7.248 ลูกบาศก์เมตร ตรวจสอบบริเวณใกล้เคียงไม่พบกลุ่มคนลักลอบตัดไม้หรือสิ่งผิดกฎหมายอื่น ซึ่งเจ้าหน้าที่ได้นําไม้ยางนาทั้งหมดมาตรวจนับและทําการตรวจยึดที่ สภ.รัตนวาปี และนําไม้ยางนาทั้งหมดส่งพนักงานสอบสวน สภ.รัตนวาปี เพื่อดําเนินการต่อไป
นายวุฒิชัย ชัยภูวนารถ นายอําเภอรัตนวาปี กล่าวต่อว่า จากที่ได้สอบถามพูดคุยกับผู้ที่เกี่ยวข้อง มีข้อสันนิษฐานว่า ผู้ลักลอบตัดไม้ น่าจะดําเนินการในช่วงที่ชาวบ้านได้มีการร่วมจัดทําบุญผะเหวด และมีการแห่ผะเหวด มีการเปิดเครื่องเสียง เสียงดัง แก๊งลักลอบตัดไม้น่าจะอาศัยช่วงจังหวะดังกล่าวตัดต้นยางนา ทําให้ไม่มีใครได้ยินเสียงเลื่อยยนต์ เพราะพื้นที่ดังกล่าวห่างจากหมู่บ้านไม่มากนัก แต่ยังไม่ได้ขนย้ายออกไป เพราะผู้ใหญ่บ้าน และชุด ชรบ.ของหมู่บ้าน มาพบเข้าเสียก่อน ซึ่งตนได้สั่งให้ดําเนินการเร่งสอบสวนขยายผล สืบหาผู้กระทําความผิดมาลงโทษให้ได้ เพื่อไม่ให้เป็นเยี่ยงอย่างต่อไป
นายวุฒิชัย ชัยภูวนารถ นายอําเภอรัตนวาปี กล่าวในช่วงท้ายว่า อําเภอรัตนวาปีได้ดําเนินการตามนโยบายของกระทรวงมหาดไทย ในด้านการรักษาความสงบเรียบร้อยภายในหมู่บ้าน/ตําบล โดยกํานัน ผู้ใหญ่บ้าน ผู้ช่วยผู้ใหญ่บ้าน ตลอดจน ชรบ. และประชาชนจิตอาสา ได้มีความเอาจริงเอาจังในการตั้งด่านชุมชน หรือตรวจตรา ลาดตระเวน รักษาความสงบเรียบร้อยภายในหมู่บ้านชุมชน รวมทั้งหาข่าว ระแวดระวังภัยยาเสพติด การลักขโมย การสร้างความเดือดร้อนรําคาญ รวมถึงความผิดประเภทอื่น ๆ มาโดยตลอด ซึ่งภายหลังจากเกิดเหตุการณ์นี้ ได้กําชับเจ้าหน้าที่ทุกฝ่ายดําเนินการมาตรการรักษาความสงบเรียบร้อยภายในหมู่บ้าน/ตําบลอย่างเข้มข้นขึ้น และขอความร่วมมือพี่น้องประชาชนร่วมเป็นกําลังสําคัญในการสอดส่องดูแล พบเห็นความผิดปกติสามารถเเจ้งเบาะแสให้กับเจ้าหน้าที่ในพื้นที่ สิ่งที่สําคัญ คือ การหาข้อมูลจากแหล่งข่าว ทั้งการลักลอบจําหน่ายยาเสพติด การลักลอกตัดไม้ และการกระทําผิดกฎหมายอื่น ๆ ในพื้นที่รับผิดชอบ หากพบเบาะแสขอให้แจ้งหน่วยงานความมั่นคงเข้าดําเนินการ ปิดล้อม จับกุม ตรวจค้น ตลอดจนดําเนินการลาดตระเวนรักษาความสงบเรียบร้อย สร้างความเชื่อมั่นให้กับประชาชนในพื้นที่ และขอความร่วมมือพี่น้องประชาชนหากมีเบาะแสการกระทําความผิดทุกประเภท หรือมีเหตุสร้างความเดือดร้อนรําคาญ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมอําเภอ หรือสายด่วน 1567 ทันที ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood